CELEX: 32012R0723
Language: hu
Date: 2012-08-08 00:00:00
Title: A Bizottság 723/2012/EU végrehajtási rendelete ( 2012. augusztus 8. ) az 1234/2007/EK tanácsi rendelet szerinti hagyományos kifejezés elismeréséről (Cream – TDT-US-N0017)

9.8.2012   
            
            
               HU
            
            
               Az Európai Unió Hivatalos Lapja
            
            
               L 212/13
            
         A BIZOTTSÁG 723/2012/EU VÉGREHAJTÁSI RENDELETE
   (2012. augusztus 8.)
   az 1234/2007/EK tanácsi rendelet szerinti hagyományos kifejezés elismeréséről (Cream – TDT-US-N0017)
   AZ EURÓPAI BIZOTTSÁG,
   tekintettel az Európai Unió működéséről szóló szerződésre,
   tekintettel a mezőgazdasági piacok közös szervezésének létrehozásáról, valamint egyes mezőgazdasági termékekre vonatkozó egyedi rendelkezésekről szóló, 2007. október 22-i 1234/2007/EK tanácsi rendeletre (az egységes közös piacszervezésről szóló rendelet) (1) és különösen annak 118u. cikke (2) bekezdésére, összefüggésben 4. cikkével,
   mivel:
   
               (1)
            
            
               Két amerikai egyesült államokbeli székhelyű reprezentatív szakmai szervezet, a WineAmerica és a California Export Association 2010. június 22-én kérelmet juttatott el a Bizottsághoz a „Cream” hagyományos kifejezés oltalmára vonatkozóan; az említett szervezetek az oltalmat olyan, az 1234/2007/EK rendelet XIb. melléklete szerinti 3. („Likőrbor”) kategóriába tartozó, szőlőből készült termékek tekintetében kérik, amelyek az Európai Közösség és az Amerikai Egyesült Államok között a borkereskedelemről létrejött, a 2006/232/EK tanácsi határozattal (2) jóváhagyott megállapodás V. mellékletében felsorolt származási nevek valamelyikét viselik.
            
         
               (2)
            
            
               A 479/2008/EK tanácsi rendeletnek a bizonyos borászati termékekre vonatkozó oltalom alatt álló eredetmegjelölések és földrajzi jelzések, hagyományos kifejezések, valamint e termékek címkézése és kiszerelése tekintetében történő végrehajtására vonatkozó egyes részletes szabályok megállapításáról szóló, 2009. július 14-i 607/2009/EK bizottsági rendelet (3) 33. cikkének megfelelően a Bizottság közzétette a kérelmet (4) az Európai Unió Hivatalos Lapjában. A közzététel időpontjától számított két hónapon belül egyetlen kifogás sem érkezett a kérelemmel szemben.
            
         
               (3)
            
            
               Az amerikai borokra vonatkozó „Cream” hagyományos kifejezés oltalma iránti kérelem megfelel az 1234/2007/EK rendelet 118u. cikkének (1) bekezdésében, valamint a 607/2009/EK rendelet 31. és 35. cikkében megállapított feltételeknek. Indokolt tehát az oltalom iránti kérelmet elfogadni és a „Cream” hagyományos kifejezést a kérelmet benyújtó két reprezentatív szakmai szervezet tagjai által termelt borokra vonatkozóan az „E-Bacchus” elektronikus adatbázisba bejegyezni.
            
         
               (4)
            
            
               A 607/2009/EK rendelet 30. cikkének (2) bekezdése értelmében a Bizottság köteles a nyilvánosság számára hozzáférhetővé tenni a reprezentatív szakmai szervezetre és annak tagjaira vonatkozó információkat. Ezeket az információkat az „E-Bacchus” elektronikus adatbázison keresztül kell nyilvánosan hozzáférhetővé tenni.
            
         
               (5)
            
            
               Az e rendeletben előírt intézkedés összhangban van a mezőgazdasági piacok közös szervezésével foglalkozó irányítóbizottság véleményével,
            
         ELFOGADTA EZT A RENDELETET:
   1. cikk
   A „Cream” hagyományos kifejezés oltalma iránti kérelem elfogadásra kerül az 1234/2007/EK rendelet XIb. melléklete szerinti 3. („Likőrbor”) kategóriába tartozó, szőlőből készült amerikai termékek vonatkozásában. A „Cream” kifejezés e rendelet mellékletének megfelelően bejegyzésre kerül az „E-Bacchus” elektronikus adatbázisba.
   2. cikk
   Ez a rendelet az Európai Unió Hivatalos Lapjában való kihirdetését követő harmadik napon lép hatályba.
   
      Ez a rendelet teljes egészében kötelező és közvetlenül alkalmazandó valamennyi tagállamban.
      Kelt Brüsszelben, 2012. augusztus 8-án.
      
         
            a Bizottság részéről
         
         
            az elnök
         
         José Manuel BARROSO
      
   
   
      (1)  HL L 299., 2007.11.16., 1. o.
   
      (2)  HL L 87., 2006.3.24., 1. o.
   
      (3)  HL L 193., 2009.7.24., 60. o.
   
      (4)  HL C 276., 2010.10.13., 6. o.
   
      MELLÉKLET
      
         Az oltalomban részesülő hagyományos kifejezés
      
      
                  —
               
               
                  Cream
               
            
         A 607/2009/EK rendelet 31. cikkének (1) bekezdésében említett nyelv
      
      
                  —
               
               
                  Angol
               
            
         A szőlőből készült termékeknek az oltalom által érintett kategóriája vagy kategóriái (az 1234/2007/EK rendelet XIb. melléklete)
      
                  — 3.
               
               
                  Likőrbor
               
            
         Az érintett oltalom alatt álló eredetmegjelölések vagy földrajzi jelzések jegyzéke
      
      
                  —
               
               
                  Az Európai Közösség és az Amerikai Egyesült Államok között létrejött, a borkereskedelemről szóló megállapodás V. mellékletében felsorolt származási nevek
               
            
         A tagállam vagy a harmadik ország hivatkozott releváns jogszabályai
      
      
                  —
               
               
                  A 2009. március 24-én elfogadott „Resolution of WineAmerica on Wine Production Definitions for the European Community” (a WineAmerica állásfoglalása az Európai Közösség vonatkozásában alkalmazandó bortermelési fogalmakról)
               
            
                  —
               
               
                  A 2009. május 7-én elfogadott „Decision of California Wine Export Program” (a kaliforniai borkiviteli programról szóló határozat)
               
            
         A fogalommeghatározás vagy a használati feltételek összefoglalása
      
      
                  —
               
               
                  A „Cream” kifejezés az amerikai egyesült államokbeli szeszezett édesborok egy fajtáját jelöli. Ezt a borfajtát a halványsárga és a világos borostyánszín közötti színárnyalat, telt, édes íz és jellegzetes boros-gyümölcsös zamat jellemzi. Az e fajtához tartozó borok ugyanakkor tükrözhetik a gondos érlelés eredményeként kialakuló jellegzetességeket, vagyis összetettebb karakterrel is rendelkezhetnek. A bor készülhet több különböző szüreti év termésének házasításával is, megőrizve mindazonáltal az édes borokra jellemző tulajdonságait. Az érlelés különböző edényekben történik. A szeszezéshez szőlőpárlatot kell használni.
               
            
         A származási ország vagy országok neve
      
      
                  —
               
               
                  Amerikai Egyesült Államok
               
            
         A harmadik országban székhellyel rendelkező reprezentatív szakmai szervezetnek az oltalom alatt álló hagyományos kifejezés használatára jogosult tagjait felsoroló jegyzék a következő internetcímen érhető el:
      
      http://ec.europa.eu/agriculture/markets/wine/e-bacchus/